Sami Elovaara
Sami Elovaara (sündinud 28. mail 1973) on Soome endine poksija. Elovaara võistles harrastajana kokku 110 korda, millest võitis 88 ja kaotas 22 kohtumist. Ta oli Soome meister II kergekeskkaalus (kuni 67 kg) 1993. aastal. Elovaara poksis septembrist 1998 kuni novembrini 2008 elukutselisena. Ta pidas kokku 23 kohtumist, millest võitis 19 (neist 11 nokaudiga) ja kaotas 4 kohtumist (neist 3 nokaudiga).